### Príloha č. 1 výzvy na predloženie ponuky – Podrobný opis predmetu zákazky

**PODROBNÝ OPIS PREDMETU ZÁKAZKY**

|  |  |  |  |  |
| --- | --- | --- | --- | --- |
| **TECHNICKÁ ŠPECIFIKÁCIA PREDMETU ZÁKAZKY** | | | | |
| **Kvantifikovateľné technické vlastnosti** | | | | |
| Kvantifikovateľné technické vlastnosti | Jednotka | Minimum | Maximum | Presná hodnota technickej vlastnosti |
| ***PVC*** |  |  |  |  |
| Počet miestností | ks | - | - | 30 |
| Rozmer miestností:   * **101A:** 7 x 3,2 * **101:** 7 x 3,2 * **102:** 7 x 3,2 * **102A:** 7 x 3,5 * **104A:** 4,5 x 3,5 * **104:** 4,5 x 3,2 * **105:** 4,5 x 3,2 * **106:** 4,5 x 3,2 * **107:** 4,5 x 3,2 * **108:** 4,5 x 3,2 * **109:** 4,5 x 3,2 * **110:** 6,6 x 3,5 * **111A:** 7 x 3,5 * **111:** 7 x 3,2 * **112:** 7 x 3,2 * **113:** 7 x 3,2 * **2:** 3,8 x 2 * **3:** 4,4 x 3,2 * **4:** 4,4 x 3,2 * **5:** 4,4 x 3,2 * **6:** 6,2 x 3,5 * **7:** 7 x 3,2 * **8:** 7 x 3,2 * **9:** 7 x 3,2 * **11:** 7 x 3,2 * **11A:** 7 x 3,2 * **12:** 7 x 3,2 * **12A:** 7 x 3,2 * **14A:** 4,5 x 3,5 * **14:** 4,5 x 3,5 * **manipulačná miestnosť:** celková výmera 11,5 m2 | m2 | - | - | 580 |
| Pôvodný podklad | - | - | - | PVC, koberec |
| Výmena prahov | - | - | - | nie |
| Soklová lišta | - | - | - | nie |
| **Nekvantifikovateľné technické vlastnosti** | | | | |
| Nekvantifikovateľné technické vlastnosti | Hodnota/charakteristika | | | |
| 1. ***PVC*** |  | | | |
| Materiál | Syntetická podlahová krytina - homogénna | | | |
| Hrúbka | min. 2 mm | | | |
| Váha | min. 3 300 g/m2 | | | |
| Trieda záťaže | 34/43 | | | |
| Celkové VOC emisie | ≤ 10 μg/m3 | | | |
| Povrchová úprava | polyuretán PU - evercare | | | |
| Norma | EN 685 | | | |
| Horľavosť | Bfl-s1 | | | |
| Odolnosť pre stoličky na kolieskach | EN 425 | | | |
| Odolnosť proti pošmyknutiu | R9 | | | |
| Obvodová plastová lišta | 50x15 mm | | | |

### Príloha č. 2 výzvy na predloženie ponuky – Návrh uchádzača na plnenie kritérií

V prípade, ak uchádzač nie je platiteľom DPH, uvedie navrhovanú cenu celkom (cenu vrátane DPH).

Skutočnosť, že nie je platiteľom DPH, uchádzač uvedie v ponuke.

NÁVRH UCHÁDZAČA NA PLNENIE KRITÉRIÍ

**Obchodné meno uchádzača:**

**Adresa alebo sídlo uchádzača:**

**Predmet zákazky:** *Výmena PVC podláh v budove pobočky - Zvolen*

|  |  |  |  |  |  |
| --- | --- | --- | --- | --- | --- |
| **p. č.** | **Názov kritéria** | **Cena celkom v EUR bez DPH** | **Sadzba DPH v %** | **Výška DPH v EUR** | **Cena celkom V EUR s PDH** |
| 1. | *Celková cena za predmet zákazky Výmena PVC podláh v budove pobočky - Zvolen* |  |  |  |  |

Celková cena za predmet zákazky bude vyjadrená ako súčet cien položiek uvedených v podrobnej cenovej kalkulácii.

Vyhlasujem, že ponúknutá celková cena za predmet zákazky zahŕňa všetky požiadavky verejného obstarávateľa uvedené vo výzve na  predloženie ponuky a obsahuje všetky náklady súvisiace s uskutočnením predmetu zákazky.

V ... dňa XX.XX.2021

................................................

meno a priezvisko,

funkcia, podpis\*\*

\* v prípade uchádzača z iného štátu ako Slovenskej republiky, je uchádzač povinný uviesť celkovú cenu pre verejného obstarávateľa vrátane všetkých daňových povinností verejného obstarávateľa (viď. bod 17.8 výzvy na predloženie ponuky).\*\* Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 3 výzvy na predloženie ponuky** – **Čestné vyhlásenie o neprítomnosti konfliktu záujmov**

ČESTNÉ VYHLÁSENIE O NEPRÍTOMNOSTI KONFLIKTU ZÁUJMOV

**Obchodné meno uchádzača:**

zastúpený

**meno a priezvisko štatutárneho zástupcu:**

ako uchádzač, ktorý predložil ponuku do verejného obstarávania na predmet zákazky „*Výmena PVC podláh v budove pobočky“* ďalej len „zákazka“) vyhláseného verejným obstarávateľom Sociálna poisťovňa, ústredie, Ul. 29. augusta 8 a 10, 831 63 Bratislava (ďalej len „verejný obstarávateľ“) výzvou na predloženie ponuky

**čestne vyhlasujem, že**

v súvislosti s uvedeným postupom zadávania zákazky:

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ... dňa XX.XX.2021

................................................

meno a priezvisko

funkcia, podpis\*

\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 4 výzvy na predloženie ponuky – Čestné vyhlásenie k podmienke účasti podľa § 32 ods. 1 písm. f) zákona**

ČESTNÉ VYHLÁSENIE

**Obchodné meno uchádzača:**

zastúpený

**meno a priezvisko štatutárneho zástupcu:**

**týmto** v súlade s § 32 ods. 1 písm. f) v nadväznosti na § 32 ods. 2 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**čestne vyhlasujem, že**

nemám uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V ... dňa XX.XX.2021

................................................

meno a priezvisko

funkcia, podpis\*

\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**Príloha č. 5 výzvy na predloženie ponuky –**

**č.**

**Zmluva**

**na dodávku a pokládku PVC pre Sociálnu poisťovňu, pobočka Zvolen**

uzatvorená podľa § 269 ods. 2 zákona č. 513/1991 Zb. Obchodného zákonníka

v znení neskorších predpisov

**Článok I**

**Zmluvné strany**

**Objednávateľ:** Sociálna poisťovňa

Sídlo: Ul. 29. augusta 8 a 10

813 63 Bratislava

Štatutárny orgán: Ing. Juraj Káčer

generálny riaditeľ Sociálnej poisťovne

IČO: 30 807 484

DIČ: 2020592332

Kontaktné a fakturačné údaje: Sociálna poisťovňa, pobočka Zvolen

Š. Moyzesa 1369/52, P. O. BOX 133

Bankové spojenie: Štátna pokladnica

IBAN: SK73 8180 0000 0070 0015 6736

SWIFT: SPSRSKBA

(ďalej len „objednávateľ“)

a

**Dodávateľ:**

Sídlo:

V mene dodávateľa koná:

IČO:

DIČ:

IČ DPH:

Bankové spojenie:

IBAN:

SWIFT:

Zapísaný v .....................................

(ďalej len „dodávateľ“)

(spolu aj ako „zmluvné strany“)

**Článok II**

**Východiskové podklady**

Východiskovým podkladom na uzavretie tejto zmluvy, ktorej predmetom je dodávka a pokládka PVC v kancelárskych priestoroch objektu Sociálnej poisťovne, pobočka Zvolen podľa § 269 ods. 2 Obchodného zákonníka v znení neskorších predpisov (ďalej len „zmluva“) je ponuka dodávateľa zo dňa ............, predložená v rámci zadávania zákazky s nízkou hodnotou podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na predmet zákazky **„Dodávka a pokládka PVC pre Sociálnu poisťovňu, pobočku Zvolen“.**

**Článok III**

**Predmet zmluvy**

1. Predmetom zmluvy na dodávku a pokládku PVC je najmä premiestnenie nábytku z kancelárií bez jeho poškodenia, odstránenie pôvodných podlahových krytín (koberce, PVC), úprava, resp. vyrovnanie podkladovej vrstvy, prebrúsenie, penetrácia podkladu, v prípade potreby vyrovnanie nivelizačnou hmotou, dodávka a pokládka PVC, narezanie na potrebné rozmery, vyrovnanie nerovností pred nalepením, dodávka podružného materiálu – penetrácia, lepidlo, nivelizačná hmota a podobne, odvoz a likvidácia pôvodnej podlahovej krytiny, upratanie a vyčistenie pracoviska po ukončení prác a spätné uloženie nábytku do kancelárií bez jeho poškodenia podľa Cenovej ponuky (kalkulácia ceny) predloženej dodávateľom dňa ...., ktorá tvorí prílohu č. 1 k tejto zmluve. Konkrétny rozsah prác a požiadavky na farbu sú uvedené v prílohe č. 2 tejto zmluvy – Všeobecná, funkčná a technická špecifikácia predmetu zákazky.
2. Súčasťou predmetu zmluvy je okrem prác a služieb uvedených v bode 1 tohto článku zmluvy aj doprava, odvoz stavebného odpadu na skládku, jeho likvidácia (vrátane nebezpečných odpadov) a poplatok za uloženie stavebného odpadu, upratanie a vyčistenie pracoviska po ukončení prác, premiestnenie nábytku z kancelárií a jeho spätné uloženie.
3. Dodávateľ pri realizácii prác dodrží všeobecne záväzné predpisy a technické normy. Všetky materiály a technológie použité v procese realizácie predmetu zmluvy musia byť platne certifikované, schválené na dovoz a predaj v Slovenskej republike, resp. v rámci Európskej únie a budú vyhovovať platným medzinárodným normám, STN a všeobecne záväzným právnym predpisom, resp. musia byť v súlade so zákonom č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov. Nakladanie s odpadmi je dodávateľ povinný realizovať v zmysle príslušných právnych predpisov upravujúcich nakladanie s odpadmi, vrátane dokladovania o naložení s odpadom. O nakladaní s odpadmi zo stavby je povinný viesť evidenciu podľa § 2 a všetky odpady vzniknuté pri realizácii musí zahrnúť do ohlásenia o vzniku odpadu a nakladaní s ním podľa § 3 vyhlášky MŽP SR č. 366/2015 Z. z. o evidenčnej povinnosti a ohlasovacej povinnosti v znení neskorších predpisov. Náklady na odvoz odpadu sú zahrnuté v kalkulácii ceny. Prípadné škody/postihy, ktoré vzniknú objednávateľovi zanedbaním povinností dodávateľa v tejto súvislosti bude hradiť dodávateľ. V prípade že zo strany správneho orgánu dôjde k udeleniu pokuty alebo inej sankcie voči objednávateľovi z dôvodu pochybenia na strane dodávateľa v tejto veci, túto znáša a uhradí v určenej lehote dodávateľ. V opačnom prípade objednávateľ túto pokutu alebo sankciu odpočíta z najbližšej dodávateľom doručenej faktúry, s čím dodávateľ súhlasí.
4. Z tejto zmluvy pre dodávateľa nevyplýva právo vyžadovať od objednávateľa objednanie dodania celého predpokladaného rozsahu predmetu zmluvy a pre objednávateľa nevyplýva povinnosť objednania celého predpokladaného rozsahu predmetu zmluvy. Táto zmluva sa plní na základe písomných objednávok podľa aktuálnych potrieb objednávateľa.

**Článok IV**

**Miesto, množstvo, lehota a spôsob plnenia**

1. Miestom plnenia predmetu zmluvy je budova pobočky Sociálnej poisťovne Š. Moyzesa1369/52 vo Zvolene.
2. Predpokladaná celková plocha výmeny PVC vedená v prílohe č. 2 k tejto zmluve.
3. Konkrétne miesto plnenia podľa bodu 1 a špecifikácia podľa bodu 2 tohto článku zmluvy budú objednávateľom uvedené v jednotlivých objednávkach vyhotovených v súlade s podmienkami upravenými v tejto zmluve. Objednávku schvaľuje a podpisuje zodpovedný zástupca objednávateľa podľa Kompetenčného poriadku objednávateľa.
4. Dodávateľ bude vykonávať dodávku a pokládku PVC najneskôr do 31.12.2021.
5. Dodávateľ sa zaväzuje vykonávať predmet zmluvy na základe čiastkových objednávok do 15 dní odo dňa doručenia písomnej objednávky (e-mailom) objednávateľom, ak sa zmluvné strany písomne nedohodnú inak v objednávke.
6. Dodávateľ sa zaväzuje dodávať službu objednávateľovi na základe objednávky riadne a včas v dohodnutej kvalite, množstve, druhu a cene a objednávateľ sa zaväzuje takúto službu od dodávateľa prevziať a zaplatiť cenu dohodnutú v súlade s touto zmluvou.
7. Dodávateľ je povinný predložiť do 7. dní od uzavretia zmluvy materiálové listy od výrobcu PVC a prípravkov potrebných pre výmenu PVC preukazujúce splnenie požiadaviek objednávateľa na technické vlastnosti/charakteristiky uvedené v Nekvantifikovateľných technických vlastnostiach.
8. Objednávateľ zašle dodávateľovi objednávku e-mailom na e-mailovú adresu ........................... Dodávateľ sa zaväzuje potvrdiť prijatie každej objednávky objednávateľa vyhotovenej a doručenej v súlade s touto zmluvou, zaslaním e-mailu s textom „potvrdzujem objednávku č. ........“ objednávateľovi na jeho e-mailovú adresu [peter.brambor@socpoist.sk](mailto:anton.vyberal@socpoist.sk) a to bez zbytočného odkladu, najneskôr však do 3 dní odo dňa jej doručenia.
9. Doručením objednávky podľa tejto zmluvy a jej potvrdením vznikne záväzok dodávateľa vykonať práce podľa čl. I tejto zmluvy u objednávateľa a záväzok objednávateľa objednaný tovar prevziať a zaplatiť dodávateľovi dohodnutú cenu.
10. Objednávateľ uvedie v objednávke údaje, ktoré sú nevyhnutné na jej splnenie, a to najmä:
    1. špecifikáciu/názov tovaru, množstvo v kusoch, veľkosť,
    2. harmonogram prác v súbore Excel,
    3. identifikačné údaje zmluvných strán, číslo objednávky, dátum vystavenia objednávky a podpis oprávneného zástupcu objednávateľa podľa Kompetenčného poriadku Sociálnej poisťovne,
    4. lehotu plnenia, ak sa dohodne iná ako je v bode 5 tohto článku zmluvy,
    5. iné podmienky zabezpečenia predmetu zmluvy, resp. iné náležitosti, ak vyplývajú z tejto zmluvy.
11. Dodávateľ má povinnosť bez zbytočného odkladu upozorniť objednávateľa na nevhodnú povahu pokynov daných objednávateľom (napr. chybná objednávka alebo údaj v nej).
12. Dodávateľ je povinný spresniť deň a hodinu vykonania predmetu plnenia, resp. jeho časti telefonicky, e-mailom minimálne jeden deň pred výkonom a tento termín musí písomne objednávateľ e - mailom potvrdiť.
13. V prípade neoznámenia termínu výkonu prác, objednávateľ nie je povinný umožniť výkon prác v deň príchodu, ale až v nasledujúci pracovný deň. Všetky náklady spojené s odmietnutím neoznámeného výkonu prác znáša dodávateľ.
14. Vykonanie dodávky a pokládky PVC objednávateľovi uskutoční dodávateľ v dohodnutej špecifikácii, termínoch, cene, množstvách a výmere. Dopravu na miesto plnenia do jednotlivých miestností vrátane vykonania výmeny PVC, dovoz podružného materiálu, určeného podľa prílohy č. 2 tejto zmluvy, a tiež dodanie materiálových listov výrobcov zabezpečuje dodávateľ na vlastné náklady a nesie plnú zodpovednosť za škody na ňom vzniknuté (strata, zničenie a poškodenie tovaru) až do okamihu jeho riadneho odovzdania objednávateľovi. Súčasťou predmetu zmluvy je aj odvoz stavebného odpadu na skládku, jeho likvidácia a poplatok za uloženie odpadu, odvoz a likvidácia obalov, priebežné čistenie staveniska a priestorov dotknutých predmetnou činnosťou.
15. Predmet zmluvy, na základe čiastkových objednávok bude považovaný za splnený po ukončení prác a podpísaní protokolu o dodaní a vykonaní prác, ktorý bude obsahovať súpis vykonaných prác, podpísaný oprávnenými osobami objednávateľa a dodávateľa.
16. Objednávateľ je povinný predmet zmluvy riadne prevziať a bez zbytočného odkladu potvrdiť dodávateľovi jeho prevzatie na protokole podľa bodu 15 tohto článku zmluvy.
17. Dodávateľ zodpovedá za to, že predmet zmluvy bude realizovaný podľa podmienok zmluvy, bude mať vlastnosti dohodnuté v tejto zmluve, bude vyhotovený v kvalite zodpovedajúcej príslušným technickým normám a rozpočtu vzťahujúcemu sa na vykonanie ako celku.
18. Dodaný tovar a službu, prípadne jeho časť, môže objednávateľ odmietnuť prevziať, ak objednávateľ zistí preukázateľné vady dodaného tovaru a služby, nedostatočnú kvalitu podružného materiálu, rozdiel v druhu alebo v množstve dodaného tovaru a služby.
19. V prípade potreby, pred zaslaním písomnej objednávky, môže sa medzi zmluvnými stranami uskutočniť písomná konzultácia, týkajúca sa predmetu tejto objednávky.
20. Objednávateľ si súčasne vyhradzuje právo neobjednať celé predpokladané množstvo tovaru a služieb uvedené v prílohe č. 2 k tejto zmluve. Dodávateľ sa zaväzuje uvedené právo objednávateľa akceptovať. Neobjednanie objednávateľom v celom rozsahu nezakladá právo dodávateľa uplatniť si nárok na náhradu škody a ani od zmluvy odstúpiť.

**Článok V**

**Cena**

1. Cena za predmet zmluvy je stanovená dohodou zmluvných strán v EUR, v súlade sozákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z. v znení neskorších predpisov, ktorou sa vykonáva zákon č. 18/1996 Z. z o cenách v znení neskorších predpisov. Kalkulácia ceny tvorí prílohu č. 1 k tejto zmluve.
2. Celková cena za predmet zmluvy počas platnosti je :

Celková cena bez DPH: ............................. EUR

Sadzba DPH 20 % a výška DPH: .............................. EUR

Celková cena vrátane DPH:  ............................. EUR

Slovom: ....................... eur .......centov s DPH

Celková zmluvná cena bola určená ako maximálna predpokladaná hodnota všetkých plnení, ktoré sa predpokladajú počas platnosti a účinnosti zmluvy. Objednávateľ si vyhradzuje právo nevyčerpať celkovú cenu za predmet zmluvy a dodávateľ sa zaväzuje uvedené právo objednávateľa akceptovať.

*Ak je dodávateľ platcom DPH, uvedie celkovú cenu za predmet zmluvy s DPH. DPH bude účtovaná v aktuálnej sadzbe podľa všeobecne záväzných právnych predpisov, platných v čase zdaniteľného plnenia.*

*Ak dodávateľ nie je platcom DPH, uvedie celkovú zmluvnú cenu za predmet zmluvy bez DPH a na skutočnosť, že nie je platcom DPH upozorní. V prípade, ak sa dodávateľ počas plnenia predmetu zmluvy stane platcom DPH, táto skutočnosť nie je dôvodom na zmenu dohodnutej ceny za predmet zmluvy a cena sa nezvyšuje o príslušnú sadzbu DPH.*

*V prípade dodávateľa z iného štátu ako Slovenskej republiky, je dodávateľ povinný uviesť celkovú cenu pre objednávateľa vrátane všetkých daňových povinností objednávateľa. Ak je dodávateľ identifikovaný pre DPH v inom členskom štáte Európskej únie alebo je zahraničnou osobou z iného tretieho štátu, tento dodávateľ nebude pri plnení zmluvy fakturovať DPH. Takýto dodávateľ musí uviesť príslušnú sadzbu a výšku DPH podľa zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“) a cenu vrátane DPH. Objednávateľ v tomto prípade bude registrovaný pre DPH podľa § 7 a/alebo § 7a zákona o DPH a bude povinný odviesť DPH v Slovenskej republike podľa zákona o DPH.*

*(v zmluve sa uvedie len aktuálna alternatíva)*

1. Celková cena za predmet zmluvy je daná súčtom cien za jednotlivé položky predmetu zmluvy, ktoré sú stanovené súčinom jednotkových cien a predpokladaného množstva uvedeného v prílohe č. 2 k zmluve.
2. Celková cena za predmet zmluvy podľa prílohy č. 1 k tejto zmluve obsahuje všetky náklady dodávateľa spojené s plnením predmetu zmluvy, kompletnú dodávku materiálu, prác a technológií, náklady na dopravu, odvoz a likvidáciu odpadu (ako aj prípadného nebezpečného odpadu), premiestnenie nábytku a jeho spätné uloženie, dodanie podružného materiálu pre výmenu PVC, upratanie a vyčistenie pracoviska po ukončení prác vrátane všetkých zliav, ktoré poskytuje dodávateľ na tovar (aj množstevných) a tiež všetky dane, clá, poplatky, platby vyberané v rámci uplatňovania nesadzobných opatrení ustanovené osobitnými predpismi, ako aj iné náklady súvisiace s plnením predmetu zmluvy.
3. Dodávateľovi nevznikne nárok na úhradu akýchkoľvek dodatočných nákladov, ktoré si nezapočítal do ceny za predmet zmluvy.
4. V prípade, ak skutočne vykonaný rozsah prác bude nižší ako rozsah prác uvedených v kalkulácii ceny, dodávateľ si tieto nerealizované práce nezapočíta do zmluvnej ceny a nebude ich fakturovať. Dodávateľ v plnom rozsahu zodpovedá za to, že cena predmetu zmluvy bude odzrkadľovať skutočný rozsah prác vrátane potrebných dodávok a úplného vykonania predmetu zmluvy.

**Článok VI**

**Platobné podmienky**

1. Zmluvné strany sa dohodli, že úhrada za predmet zmluvy bude realizovaná formou bezhotovostného platobného styku bez zálohovej platby na základe čiastkového plnenia predmetu zmluvy.
2. Úhrada ceny za jednotlivé čiastkové plnenia predmetu zmluvy, na základe písomných objednávok, bude realizovaná priebežne na základe samostatného daňového dokladu – faktúry. Dodávateľovi vznikne právo na vystavenie faktúry dňom riadneho a včasného dodania predmetu zmluvy na základe jednotlivých objednávok, odsúhlasených a potvrdených zodpovednými zástupcami oboch zmluvných strán. Podkladom pre úhradu ceny bude protokol o vykonaní prác, ktorý bude obsahovať súpis vykonaných prác, podpísaný oprávnenými osobami objednávateľa a dodávateľa v zmysle článku IV bod 15.
3. Faktúra musí obsahovať číslo objednávky, rozsah poskytnutých služieb, jednotkové ceny a fakturovanú sumu, sadzbu DPH v % a výšku DPH v EUR, celkovú fakturovanú sumu v EUR bez DPH a celkovú fakturovanú sumu v EUR s DPH.
4. Objednávateľ je oprávnený započítať akúkoľvek svoju i nesplatnú pohľadávku, ktorú má voči dodávateľovi, s pohľadávkou, i nesplatnou, ktorá vznikne z tejto zmluvy dodávateľovi. Zápočet pohľadávok môže objednávateľ uplatniť pri úhrade faktúry dodávateľa.
5. Splatnosť faktúry je najneskôr do 30 dní odo dňa jej doručenia do podateľne objednávateľa.
6. Realizácia úhrad a všetkých úkonov, ako aj uplatnenie práv a povinností na základe tejto zmluvy vykonáva Sociálna poisťovňa, pobočka Zvolen, ktorej kontaktné a fakturačné údaje sú uvedené v záhlaví tejto zmluvy.
7. Dodávateľ sa zaväzuje vyhotovenú faktúru zaslať listinne poštou a súčasne v textovo čitateľnom súbore vo formáte PDF elektronicky na e-mailovú adresu objednávateľa [faktury@socpoist.sk](mailto:faktury@socpoist.sk), a to bezodkladne po jej vystavení. Takto predložená faktúra nesmie byť vo forme obrázku, ale musí byť strojovo čitateľná. Dodávateľ vyhlasuje, že obsah faktúry poslanej poštou sa bude zhodovať s faktúrou poslanou v elektronickej podobe na e-mailovú adresu objednávateľa. Miestom doručenia faktúry v listinnej forme je Sociálna poisťovňa, ústredie, Ul. 29. augusta 8 a 10, 813 63 Bratislava. Všetky faktúry vyplývajúce z tejto zmluvy a objednávky podliehajú povinnosti zverejnenia zo strany objednávateľa.
8. Dodávateľom vystavená faktúra ako daňový doklad musí byť vyhotovená v súlade s ustanoveniami zákona č. 222/2004 Z. z. o dani z pridanej hodnoty v znení neskorších predpisov. V prípade, ak faktúra vystavená dodávateľom nebude obsahovať všetky zákonom stanovené náležitosti alebo bude obsahovať nesprávne alebo neúplné údaje, objednávateľ má právo takúto faktúru vrátiť dodávateľovi na jej doplnenie, resp. opravu a dodávateľ je povinný podľa charakteru nedostatku vystaviť novú, opravenú, resp. doplnenú faktúru s novou lehotou splatnosti. Dodávateľ je zároveň povinný bezodkladne poslať opravenú alebo novú faktúru znovu aj v elektronickej podobe na e-mailovú adresu uvedenú v predchádzajúcom bode tohto článku zmluvy.
9. Zmluvné strany sa dohodli, že objednávateľ má právo znížiť cenu/jej časť o hodnotu zmluvnej pokuty dohodnutej v zmluve, uplatnenej objednávateľom voči dodávateľovi.

**Článok VII**

**Vlastnícke právo a prechod nebezpečenstva škody na tovare**

1. Objednávateľ nadobudne vlastnícke právo k tovaru dňom riadneho splnenia záväzku, t. j. podpísaním protokolu o dodaní a vykonaní prác a súčasne po zaplatení ceny.
2. Nebezpečenstvo škody na predmete zmluvy, ako aj na veciach a materiáloch, potrebných na realizáciu predmetu zmluvy, bude znášať dodávateľ až do času podpísania protokolu o dodaní a vykonaní prác podľa článku IV bodu 15 tejto zmluvy obomi zmluvnými stranami.

**Článok VIII**

**Zodpovednosť za vady, záruka za akosť tovaru a záručná doba**

1. Dodávateľ zodpovedá za to, že dodávka a výmena PVC je realizovaná podľa dojednaní tejto zmluvy.
2. Dodávateľ zodpovedá za vady, ktoré sa zistia v čase odovzdania objednávateľovi. Za vzniknuté vady po odovzdaní prác zodpovedá iba vtedy, ak boli spôsobené porušením jeho povinnosti.
3. Dodávateľ nezodpovedá za vady, ktoré boli spôsobené použitím podkladov poskytnutých objednávateľom a dodávateľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil objednávateľa a ten na ich použití trval.
4. Záručná doba na predmet zmluvy (PVC aj vykonané práce) je 24 mesiacov a začína plynúť odo dňa podpísania protokolu podľa článku IV bod 15 tejto zmluvy.
5. Dodávateľ sa zaväzuje odstrániť bezplatne oprávnené reklamácie (závady prác ako aj materiálu - PVC) bez zbytočného odkladu, najneskôr však v lehote do 31 dní od uplatnenia reklamácie. Objednávateľ je povinný uplatniť reklamáciu u dodávateľa písomnou formou (list, e-mail) bezodkladne po zistení závad. Dodávateľ je povinný sa do 3 dní od doručenia reklamácie dostaviť na miesto závady a začať s odstraňovaním reklamovanej vady. Termín odstránenia konkrétnej vady stanoví objednávateľ po vzájomnom prerokovaní s dodávateľom.
6. Objednávateľ je povinný umožniť dodávateľovi prístup do priestorov, kde sa budú záručné vady odstraňovať.
7. Objednávateľ má právo zabezpečiť odstránenie vád inou organizáciou na náklady dodávateľa len v prípade vzájomnej dohody s dodávateľom, alebo ak dodávateľ v dohodnutom termíne vady neodstráni.
8. O odstránení reklamovaných vád sa spíše zápisnica, ktorá bude podpísaná zástupcami oboch zmluvných strán.

**Článok IX**

**Zmluvné pokuty, úrok z omeškania a náhrada škody**

1. V prípade omeškania dodávateľa s dodaním služieb v termíne dohodnutom v článku IV bode 4 a bod 5 zmluvy alebo v inom termíne uvedenom v objednávke, je objednávateľ oprávnený uplatniť si nárok na zmluvnú pokutu vo výške 50 EUR za každý, aj začatý deň omeškania. Dodávateľ sa zaväzuje, že takúto zmluvnú pokutu zaplatí objednávateľovi najneskôr do tridsať (30) dní odo dňa jej uplatnenia.
2. V prípade, ak je dodávateľ v omeškaní s vybavením oprávnenej reklamácie podľa článku VIII bodu 5 zmluvy, objednávateľ je oprávnený uplatniť si nárok na zmluvnú pokutu vo výške 50 EUR za každý deň omeškania. Dodávateľ sa zaväzuje, že takúto zmluvnú pokutu zaplatí objednávateľovi najneskôr do tridsať (30) dní odo dňa jej uplatnenia.
3. V prípade omeškania objednávateľa s úhradou faktúry v dohodnutej lehote, je dodávateľ oprávnený uplatniť si nárok na úrok z omeškania maximálne vo výške určenej nariadením vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády č. 303/2014 Z. z. Takto uplatnený úrok z omeškania je objednávateľ povinný uhradiť do tridsať (30) dní odo dňa doručenia jeho vyúčtovania na základe faktúry.
4. Uhradením zmluvných pokút nezaniká nárok objednávateľa na náhradu škody, ktorá prevyšuje výšku zmluvnej pokuty.
5. V súlade s § 364 Obchodného zákonníka sa zmluvné strany dohodli na započítaní vzájomných pohľadávok. Objednávateľ je oprávnený započítať zmluvné pokuty podľa tohto článku zmluvy proti cene príslušnej objednávky.
6. V prípade vzniku škody porušením povinností vyplývajúcich z tejto zmluvy budú zmluvné strany postupovať v súlade s príslušnými ustanoveniami Obchodného zákonníka.
7. Úhradou zmluvnej pokuty sa dodávateľ nezbavuje povinnosti pokračovať v plnení predmetu zmluvy, ani nahradiť škodu, ktorá porušením povinností vznikla.
8. Dodávateľ preberá plnú zodpovednosť za straty alebo škody na majetku, zranenie osôb alebo ich usmrtenie, ktoré môžu nastať počas plnenia predmetu zmluvy a ako ich dôsledok.
9. Dodávateľ je povinný pri realizácii predmetu zmluvy dbať na to, aby nedošlo vplyvom jeho činnosti k poškodeniu budovy, resp. majetku objednávateľa. Prípadné škody, ktoré by vznikli zanedbaním jeho povinností, bude hradiť dodávateľ.

**Článok X**

**Skončenie zmluvy**

1. Zmluva môže skončiť:
2. uplynutím doby, na ktorú bola uzavretá, alebo vyčerpaním celkovej ceny dohodnutej v čl. V bode 2 tejto zmluvy s DPH, podľa toho, ktorá skutočnosť nastane skôr,
3. písomnou dohodou zmluvných strán,
4. výpoveďou ktorejkoľvek zo zmluvných strán,
5. odstúpením od zmluvy ktoroukoľvek zo zmluvných strán..
6. Zmluva môže byť skončená písomnou dohodou zmluvných strán alebo výpoveďou ktoroukoľvek zmluvnou stranou aj bez uvedenia dôvodu. Zmluvné strany sa dohodli na jednomesačnej výpovednej lehote, ktorá začne plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane.
7. Vypovedaním zmluvy nevzniknú objednávateľovi žiadne dodatočné záväzky voči dodávateľovi.
8. Objednávateľ môže od zmluvy odstúpiť:
9. v prípade podstatného porušenia tejto zmluvy dodávateľom; za podstatné porušenie zmluvných povinností sa považuje:

* vykonanie prác, ktoré nebudú spĺňať požadované množstvo, kvalitu, parametre, cenu alebo podmienky špecifikované v prílohe č. 2 k tejto zmluve na základe objednávky,
* omeškanie dodávateľa s výkonom prác (o viac ako 10 dní) od lehoty stanovenej v čl. IV bod 5 tejto zmluvy, alebo lehoty stanovenej v jednotlivej objednávke,
* opakované omeškanie (viac ako 2 krát) s odstránením prípadných vád predmetu zmluvy spôsobom dohodnutým podľa čl. VIII tejto zmluvy,
* neakceptovanie objednávky zo strany dodávateľa,

1. v prípade nepodstatného porušenia zmluvy dodávateľom, len ak dodávateľ nesplní svoju povinnosť ani v dodatočne primeranej lehote, ktorá mu bola poskytnutá,
2. v prípade opakovaného porušenia akýchkoľvek povinností dodávateľom, ktoré vyplývajú z ustanovení tejto zmluvy alebo z ustanovení všeobecne záväzných právnych predpisov, za opakované sa považuje preukázateľné porušenie dvakrát a viackrát.
3. podľa § 19 zákona o verejnom obstarávaní alebo ak mu bol právoplatne uložený zákaz účasti podľa § 182 ods. 3 písm. b) zákona o verejnom obstarávaní.
4. Odstúpeniu od zmluvy musí predchádzať upozornenie dodávateľa na neplnenie zmluvných povinností a na možnosť skončenia tejto zmluvy odstúpením.
5. Dodávateľ môže od tejto zmluvy odstúpiť v prípade, ak je objednávateľ v omeškaní s úhradou riadne vystavenej faktúry o viac ako 30 dní odo dňa jej doručenia do podateľne objednávateľa. Odstúpeniu od zmluvy musí predchádzať upozornenie na neplnenie platobných povinností objednávateľa a na možnosť ukončenia tejto zmluvy odstúpením.
6. Odstúpenie musí byť uskutočnené písomnou formou a bude účinné dňom jeho doručenia druhej zmluvnej strane a musí v ňom byť uvedený konkrétny dôvod odstúpenia, inak je neplatné. Úplná alebo čiastočná zodpovednosť zmluvnej strany bude vylúčená v prípadoch zásahu vyššej moci.
7. Pod vyššou mocou sa rozumejú okolnosti, ktoré nastanú po uzavretí zmluvy ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť budú dodávateľovi alebo objednávateľovi brániť v plnení povinností podľa tejto zmluvy, bude zmluvná strana dotknutá vyššou mocou zbavená zodpovednosti za čiastočné alebo úplné nesplnenie záväzkov vyplývajúcich z tejto zmluvy primerane počas doby, po ktorú pôsobili tieto okolnosti.
8. Dodávateľ nepostúpi bez predchádzajúceho písomného súhlasu objednávateľa ani inak neprevedie práva a povinnosti vyplývajúce z tejto zmluvy v celku ani v jej časti inému subjektu a nepostúpi časť alebo celkovú výšku svojich pohľadávok na tretiu osobu.
9. Skončením zmluvy zanikajú všetky práva a povinnosti zmluvných strán vyplývajúce zo zmluvy s výnimkou ustanovení, ktoré sa týkajú nároku na náhradu škody vzniknutej porušením tejto zmluvy, nároku súvisiaceho s reklamáciou, nároku na zaplatenie dohodnutej pokuty podľa ustanovení tejto zmluvy a ďalej ustanovenia tejto zmluvy, ktoré vzhľadom na svoju povahu majú trvať aj po skončení zmluvy, napr. ochrana dôverných informácií a informačná bezpečnosť.

**Čl. XI**

**Osobitné ustanovenia**

1. Dodávateľ (v prípade skupiny dodávateľov každý člen skupiny dodávateľov), jeho subdodávatelia a subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“), ktorí sú uvedení v prílohe č. 3 k zmluve musia byť v čase uzavretia zmluvy, v súlade s § 11 ods. 1 zákona o verejnom obstarávaní zapísaní v registri partnerov verejného sektora podľa zákona o registri partnerov verejného sektora, ak im zákon o registri partnerov verejného sektora túto povinnosť ukladá. Objednávateľ neuzatvorí túto zmluvu s dodávateľom, ak v čase jej uzavretia nebude mať dodávateľ, jeho subdodávatelia alebo subdodávatelia podľa zákona o registri partnerov verejného sektora splnenú podmienku zápisu v registri partnerov verejného sektora, ak im zákon o registri partnerov verejného sektora túto povinnosť ukladá, alebo ak dodávateľ bude mať uložený zákaz účasti podľa § 182 ods. 3 písm. b) zákona o verejnom obstarávaní.
2. Objednávateľ môže podľa § 19 ods. 3 zákona o verejnom obstarávaní odstúpiť od tejto zmluvy, ak dodávateľ v čase uzatvorenia zmluvy nebol zapísaný v registri partnerov verejného sektora, ak mu zákon o registri partnerov verejného sektora túto povinnosť ukladá alebo ak bol vymazaný z registra partnerov verejného sektora alebo ak mu bol právoplatne uložený zákaz účasti podľa § 182 ods. 3 písm. b) zákona o verejnom obstarávaní.
3. Na plnenie predmetu zmluvy môže dodávateľ využiť subdodávateľov. Dodávateľ je povinný pri uzatvorení zmluvy uviesť zoznam subdodávateľov, ktorý obsahuje údaje o všetkých známych subdodávateľoch dodávateľa v čase uzatvorenia tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov tvorí prílohu č. 3 k tejto zmluve a obsahuje okrem uvedených údajov podiel plnenia zo zmluvy v % a stručný opis časti zmluvy, ktorá bude predmetom subdodávky.
4. Dodávateľ je povinný písomne oznámiť objednávateľovi akúkoľvek zmenu údajov o subdodávateľovi, ktorý je uvedený v prílohe č. 3 k tejto zmluve najneskôr do 5 pracovných dní odo dňa uskutočnenia tejto zmeny písomnou formou na adresu uvedenú v záhlaví zmluvy.
5. V prípade zmeny subdodávateľa je dodávateľ najneskôr tri (3) pracovné dni pred zmenou subdodávateľa povinný písomne oznámiť objednávateľovi údaje o navrhovanom novom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, resp. identifikačné údaje podnikateľského subjektu. Zmena nového subdodávateľa sa vykoná zápisom o zmene prílohy dňom jej podpísania oboma zmluvnými stranami a účinnosť dňom nasledujúcim po dni jeho zverejnenia v Centrálnom registri zmlúv vedenom na Úrade vlády Slovenskej republiky; vzor zápisu o zmene prílohy k zmluve tvorí prílohu č. 4 k tejto zmluvy; osobami oprávnenými konať vo veciach zmeny prílohy č. 3 k zmluve sú:

za dodávateľa: ............................

za objednávateľa: riaditeľ sekcie prevádzky

1. Využitím subdodávateľov nie je dotknutá zodpovednosť dodávateľa za plnenie predmetu zmluvy.
2. Objednávateľ podpísaním tejto zmluvy akceptuje všetkých subdodávateľov dodávateľa, čo však dodávateľa nezbavuje zodpovednosti za kvalitu plnenia zmluvy podľa všeobecne záväzných právnych predpisov a tejto zmluvy.
3. Pri plnení zmluvy treťou osobou (subdodávateľom) má dodávateľ zodpovednosť akoby plnil predmet zmluvy sám.
4. Dodávateľ je povinný písomne oznámiť objednávateľovi akúkoľvek zmenu svojich identifikačných a kontaktných údajov.
5. Ak sa dodávateľ v súvislosti s plnením povinností podľa zmluvy dostane do súdneho konania s treťou osobou, alebo by takéto súdne konanie hrozilo, bezodkladne o tom vyrozumie objednávateľa. Objednávateľ bude povinný na požiadanie dodávateľa dať ihneď k dispozícii dodávateľovi všetky potrebné informácie a podklady. Táto povinnosť vznikne príslušným vyrozumením. Uvedená povinnosť bude platiť recipročne aj pre dodávateľa, pokiaľ by sa do takéhoto konania dostal objednávateľ. Vzájomná podpora sa poskytne iba v prípadoch, ak nedošlo k porušeniu všeobecne záväzných právnych predpisov v súvislosti s plnením tejto zmluvy.
6. Dodávateľ je povinný bezodkladne písomne oznámiť objednávateľovi začatie akéhokoľvek súdneho, rozhodcovského, exekučného, konkurzného, reštrukturalizačného alebo obdobného konania, ktoré sa začalo proti nemu alebo ktoré sám inicioval v súvislosti s predmetom tejto zmluvy. Ďalej je povinný bezodkladne oznámiť objednávateľovi, ak niektorý z veriteľov dodávateľa podal proti nemu návrh na vyhlásenie konkurzu a návrh na povolenie reštrukturalizácie alebo vstup do likvidácie a jej ukončenie.
7. Zmluvné strany a ich zamestnanci, ako aj prípadní subdodávatelia sú povinní zachovať mlčanlivosť o všetkých dôverných informáciách, ktoré sú uvedené v tejto zmluve a v jej prílohách a/alebo, ktoré budú uvedené v jej dodatkoch a prílohách a/alebo, ktoré im boli poskytnuté, alebo ktoré inak získali v súvislosti so zmluvou alebo s ktorými sa oboznámili počas plnenia tejto zmluvy, resp. ktoré súvisia s predmetom plnenia, s údajmi, ktoré podliehajú ochrane podľa Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (GDPR) a zákona č. 18/2018 Z. z. o ochrane osobných údajov a o zmene a doplnení niektorých zákonov, s údajmi o klientoch a obchodných partneroch objednávateľa, s údajmi z informačného systému objednávateľa a s údajmi získanými v rámci predzmluvných rokovaní, ktoré súvisia so zmluvou, s výnimkou nasledujúcich prípadov:
8. ak je poskytnutie informácie od dotknutej strany uložené na základe všeobecne záväzných právnych predpisov alebo na základe povinnosti uloženej postupom podľa všeobecne záväzného právneho predpisu (napr. zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov);
9. ak je informácia verejne dostupná z iného dôvodu ako je porušenie povinnosti mlčanlivosti dotknutou stranou, informácie, ktoré už sú v deň podpísania zmluvy verejne známe alebo ktoré je možné už v deň podpísania tejto zmluvy získať z bežne dostupných informačných prostriedkov;
10. ak sa jedná o informácie, ktoré sa stanú po podpísaní zmluvy verejne známymi, alebo ktoré možno po tomto dni získať z bežne dostupných informačných prostriedkov;
11. ak je informácia poskytnutá odborným poradcom dotknutej zmluvnej strany (vrátane právnych, účtovných, daňových a iných poradcov), ktorí sú buď viazaní všeobecnou profesionálnou povinnosťou mlčanlivosti alebo, ak sa voči dotknutej strane zaviazali povinnosťou mlčanlivosti;
12. pre účely akéhokoľvek súdneho, rozhodcovského, správneho alebo iného konania, ktorého je dotknutá strana účastníkom;
13. ak je informácia poskytnutá so súhlasom druhej strany.
    1. Zmluvné strany sú povinné zachovávať mlčanlivosť o všetkých dôverných informáciách, ibaže by z tejto zmluvy, alebo z príslušných všeobecne záväzných právnych predpisov vyplývalo inak. Tento záväzok nezaniká ani po ukončení tejto zmluvy.
    2. Zmluvné strany sa zaväzujú, že dôverné informácie bez predchádzajúceho písomného súhlasu druhej strany nepoužijú pre seba alebo pre tretie osoby, neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepokladajú členovia orgánov zmluvných strán, subdodávatelia, audítori alebo právni poradcovia zmluvných strán, ktorí sú ohľadne im sprístupnených informácií viazaní povinnosťou mlčanlivosti na základe všeobecne záväzných právnych predpisov.
    3. Zmluvné strany sa zaväzujú, že upovedomia druhú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvedeli.
    4. Zmluvné strany sa zaväzujú, že budú ochraňovať dôverné informácie druhej strany s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.
    5. Túto zmluvu je možné meniť počas jej trvania bez nového verejného obstarávania v súlade s ustanovením § 18 zákona o verejnom obstarávaní a v súlade s európskou legislatívou. Zmena zmluvy musí byť písomná.

**Článok XII**

**Záverečné ustanovenia**

1. Táto zmluva sa uzatvára na dobu určitú, a to do 31.12.2021 odo dňa nadobudnutia jej účinnosti alebo do vyčerpania celkovej ceny za predmet zmluvy, t.j. ..............EUR s DPH, podľa toho, ktorá skutočnosť nastane skôr.
2. Táto zmluva podlieha povinnému zverejneniu podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a zákona č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony. Dodávateľ berie na vedomie povinnosť objednávateľa zverejniť túto zmluvu ako aj jednotlivé objednávky a faktúry vyplývajúce z tejto zmluvy vrátane jej príloh v plnom rozsahu.
3. Táto zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po jej zverejnení v Centrálnom registri zmlúv vedenom Úradom vlády Slovenskej republiky.
4. Zmluvu je možné meniť alebo dopĺňať iba formou písomných dodatkov, ktoré budú jej neoddeliteľnou súčasťou. Písomná zmena prílohy č. 3 k zmluve sa vykoná zápisom o zmene prílohy podľa vzoru uvedeného v prílohe č. 4 k zmluve. Zmluvu je možné meniť len v prípade, ak zmeny a doplnenia nebudú v rozpore s ustanovením § 18 zákona o verejnom obstarávaní a európskou legislatívou.
5. Zmluvné strany sa v súlade s ustanovením § 262 ods. 1 Obchodného zákonníka dohodli, že záväzkový vzťah založený touto zmluvou sa spravuje Obchodným zákonníkom. Vzťahy neupravené touto zmluvou sa budú riadiť príslušnými ustanoveniami Obchodného zákonníka, zákona o verejnom obstarávaní a ďalšími všeobecne záväznými právnymi predpismi Slovenskej republiky a európskou legislatívou.
6. Zmluvné strany sa zaväzujú, že všetky spory, vyplývajúce z tejto zmluvy, budú riešiť predovšetkým formou dohody. Prípadné spory, o ktorých sa zmluvné strany nedohodnú, budú sa riadiť právnym poriadkom Slovenskej republiky a budú postúpené na rozhodnutie vecne a miestne príslušnému súdu.
7. Ak niektoré ustanovenia tejto zmluvy stratili platnosť alebo sú platné len sčasti alebo neskôr stratia platnosť, nie je tým dotknutá platnosť ostatných ustanovení. Na miesto neplatných ustanovení sa použije úprava, ktorá sa čo najviac približuje zmyslu a účelu tejto zmluvy.
8. Neoddeliteľnou súčasťou tejto zmluvy sú prílohy:

* Príloha č. 1: Cenová kalkulácia
* Príloha č. 2: Všeobecná, funkčná a technická špecifikácia predmetu zákazky
* Príloha č. 3: Zoznam subdodávateľov
* Príloha č. 4: Vzor zápisu o zmene prílohy č. 3

1. Zmluva je vyhotovená v štyroch rovnopisoch, po dva rovnopisy pre každú zmluvnú stranu.
2. Zmluvné strany vyhlasujú, že obsah zmluvy je prejavom ich slobodnej vôle, zmluva nebola uzavretá v tiesni a ani za zvlášť nevýhodných podmienok. Súčasne vyhlasujú, že si ju riadne a dôsledne prečítali, jej obsahu rozumeli a právnym účinkom porozumeli a na znak súhlasu ju vlastnoručne podpísali.

V ......................, dňa V Bratislave, dňa ..........................

Za dodávateľa: Za objednávateľa:

––––––––––––––––––––––––––– –––––––––––––––––––––––––––

**Ing. Juraj Káčer**

generálny riaditeľ

Sociálnej poisťovne

**Príloha č. 1 k Zmluve na dodávku a pokládku PVC pre Sociálnu poisťovňu,**

**pobočku Zvolen č.:**

Cenová kalkulácia

**Príloha č. 2 k Zmluve na dodávku a pokládku PVC pre Sociálnu poisťovňu,**

**pobočku Zvolen č.:**

**Všeobecná, funkčná a technická špecifikácia predmetu zákazky**

|  |  |  |  |  |
| --- | --- | --- | --- | --- |
| **TECHNICKÁ ŠPECIFIKÁCIA PREDMETU ZÁKAZKY** | | | | |
| **Kvantifikovateľné technické vlastnosti** | | | | |
| Kvantifikovateľné technické vlastnosti | Jednotka | Minimum | Maximum | Presná hodnota technickej vlastnosti |
| ***PVC*** |  |  |  |  |
| Počet miestností | ks | - | - | 30 |
| Rozmer miestností:   * **101A:** 7 x 3,2 * **101:** 7 x 3,2 * **102:** 7 x 3,2 * **102A:** 7 x 3,5 * **104A:** 4,5 x 3,5 * **104:** 4,5 x 3,2 * **105:** 4,5 x 3,2 * **106:** 4,5 x 3,2 * **107:** 4,5 x 3,2 * **108:** 4,5 x 3,2 * **109:** 4,5 x 3,2 * **110:** 6,6 x 3,5 * **111A:** 7 x 3,5 * **111:** 7 x 3,2 * **112:** 7 x 3,2 * **113:** 7 x 3,2 * **2:** 3,8 x 2 * **3:** 4,4 x 3,2 * **4:** 4,4 x 3,2 * **5:** 4,4 x 3,2 * **6:** 6,2 x 3,5 * **7:** 7 x 3,2 * **8:** 7 x 3,2 * **9:** 7 x 3,2 * **11:** 7 x 3,2 * **11A:** 7 x 3,2 * **12:** 7 x 3,2 * **12A:** 7 x 3,2 * **14A:** 4,5 x 3,5 * **14:** 4,5 x 3,5 * **manipulačná miestnosť:** celková výmera 11,5 m2 | m2 | - | - | 580 |
| Pôvodný podklad | - | - | - | PVC, koberec |
| Výmena prahov | - | - | - | nie |
| Soklová lišta | - | - | - | nie |
| **Nekvantifikovateľné technické vlastnosti** | | | | |
| Nekvantifikovateľné technické vlastnosti  *Uveďte označenie nekvantifikovateľnej technickej vlastnosti* | Hodnota/charakteristika  *Uveďte krátkym textom požadovanú charakteristiku nekvantifikovateľnej technickej vlastnosti* | | | |
| 1. ***PVC*** |  | | | |
| Materiál | Syntetická podlahová krytina - homogénna | | | |
| Hrúbka | min. 2 mm | | | |
| Váha | min. 3 300 g/m2 | | | |
| Trieda záťaže | 34/43 | | | |
| Celkové VOC emisie | ≤ 10 μg/m3 | | | |
| Povrchová úprava | polyuretán PU - evercare | | | |
| Norma | EN 685 | | | |
| Horľavosť | Bfl-s1 | | | |
| Odolnosť pre stoličky na kolieskach | EN 425 | | | |
| Odolnosť proti pošmyknutiu | R9 | | | |
| Obvodová plastová lišta | 50x15 mm | | | |

**Príloha č. 3 k Zmluve na dodávku a pokládku PVC pre Sociálnu poisťovňu,**

**pobočku Zvolen č.:**

**Zoznam subdodávateľov**

Názov, obchodné meno

Adresa:

IČO:

Na uskutočnení plnenia Zmluvy na dodávku a pokládku PVC pre Sociálnu poisťovňu, pobočku Zvolen č. ***[doplní verejný obstarávateľ pred podpisom zmluvy]***

1. sa nebudú podieľať subdodávatelia a celý predmet zmluvy uskutočníme vlastnými kapacitami.\*
2. sa budú podieľať nasledovní subdodávatelia:\*

|  |  |  |  |  |  |
| --- | --- | --- | --- | --- | --- |
| P. č. | Meno a priezvisko alebo obchodné meno alebo názov subdodávateľa.  Adresa sídla alebo miesta podnikania subdodávateľa. | IČO | Meno a priezvisko, adresa pobytu a dátum narodenia osoby oprávnenej konať za subdodávateľa | Podiel plnenia zo zmluvy o v % | Predmet subdodávok |
| 1. |  |  |  |  |  |
| 2. |  |  |  |  |  |
| 3. |  |  |  |  |  |

V ... dňa XX.XX.2021

................................................

meno a priezvisko,

funkcia, podpis\*\*

*\* Nehodiace sa prečiarknite*

\*\**Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok. V prípade skupiny dodávateľov podpis každého člena skupiny dodávateľov alebo osoby oprávnenej konať v danej veci za člena skupiny dodávateľov*

**Príloha č. 4 k Zmluve na dodávku a pokládku PVC pre Sociálnu poisťovňu,**

**pobočku Zvolen č.:**

**ZÁPIS**

**O ZMENE PRÍLOHY Č. 3 „ZOZNAM SUBDODÁVATEĽOV“**

***k Zmluve na dodávku a pokládku PVC pre Sociálnu poisťovňu, pobočka Zvolen č. ......***

uzatvorenej podľa § 269 ods. 2 Obchodného zákonníka v znení neskorších predpisov

(ďalej len „zmluva“) medzi:

dodávateľom

..................................................................................................................................

(ďalej len „dodávateľ“)

a

objednávateľom ***Sociálna poisťovňa****, Ul. 29. augusta 8 a 10, 813 63 Bratislava, IČO: 30807484*

(ďalej len „objednávateľ“)

V súlade s čl. XI bodom 5 zmluvy, v ktorom sa zmluvné strany dohodli o spôsobe zmeny prílohy č. 3 k zmluve „Zoznam subdodávateľov“, zmluvné strany v zastúpení ich oprávnenými zástupcami podpisujú tento zápis, ktorým sa mení príloha č. 3 k zmluve „Zoznam subdodávateľov“, ktorá tvorí prílohu k tomuto zápisu.

Dôvod potreby uskutočnenia zmeny prílohy č. 3 k zmluve  „Zoznam subdodávateľov“:

..............................................................................................................................................................................................................................................................................................................

Tento zápis je neoddeliteľnou súčasťou zmluvy.

Tento zápis nadobúda platnosť dňom jeho podpísania oprávnenými zástupcami oboch zúčastnených strán a účinnosť dňom nasledujúcim po dni jeho zverejnenia v Centrálnom registri zmlúv vedenom Úradom vlády Slovenskej republiky.

Nadobudnutím účinnosti tohto zápisu sa v celom rozsahu mení znenie prílohy č. 3 k zmluve „Zoznam subdodávateľov“.

V ..................., dňa ............ V Bratislave, dňa .................

Za dodávateľa: Za objednávateľa:

............................................... ............................................

riaditeľ sekcie prevádzky

Príloha:

Príloha č. 3 k zmluve „Zoznam subdodávateľov“